ประกาศกระทรวงพาณิชย์ประกาศกระทรวงพาณิชย์เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ เพื่อให้การปฏิบัติเกี่ยวกับการใช้เครื่องชั่งแบบแท่นชั่งเป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลเป็นไปด้วยความถูกต้องอาศัยอำนาจตามความในมาตรา ๒๕แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติของกฎหมายรัฐมนตรีว่าการกระทรวงพาณิชย์ออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนน้ำหนักเป็นระบบดิจิทัลพ.ศ. ๒๕๔๔ข้อ ๒[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ข้อปฏิบัติเกี่ยวกับการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลให้เป็นไปดังนี้๓.๑ การเชื่อมต่อสายสัญญาณของเครื่องชั่งที่มีผลต่อการแสดงค่าน้ำหนักต้องเป็นไปตามข้อกำหนด ต่อไปนี้๓.๑.๑[๒]สายสัญญาณจากส่วนส่งผ่านน้ำหนัก (Load - transmitting device, Load cell) แต่ละสายมายังกล่องรวมสัญญาณและสายสัญญาณออกจากกล่องรวมสัญญาณไปยังส่วนชั่งน้ำหนัก (Load- measuring device) ต้องไม่มีกล่องแยกสายหรืออุปกรณ์ใด ๆ ต่อพ่วง เว้นแต่อุปกรณ์ใด ๆ ที่ต่อพ่วงนั้นเป็นไปเพื่อความปลอดภัยต่อชีวิตและทรัพย์สินและอุปกรณ์ดังกล่าวต้องเป็นไปตามมาตรฐานความปลอดภัยสากลโดยได้รับความเห็นชอบจากอธิบดีหรือผู้ซึ่งอธิบดีมอบหมาย และการเดินสายสัญญาณต้องกระทำในลักษณะที่สามารถตรวจสอบได้ง่าย๓.๑.๒สายสัญญาณจากแผงวงจรภายในของส่วนชั่งน้ำหนักไปยังอุปกรณ์เชื่อมต่อสัญญาณภายนอก (Ports)ต้องไม่มีสายสัญญาณ หรืออุปกรณ์อื่นมาเชื่อมต่อ๓.๑.๓ชุดสายสัญญาณจากแผงวงจรภายในของส่วนชั่งน้ำหนักไปยังแต่ละส่วนอุปกรณ์เชื่อมต่อสัญญาณภายนอก(Ports) สำหรับใช้เชื่อมต่อสายสัญญาณผลการชั่งไปยังระบบคอมพิวเตอร์และส่วนแสดงค่าที่ต่อออกมาภายนอกแต่ละชุดสายสัญญาณให้มีได้เฉพาะ(๑)สายสัญญาณผลการชั่งไปยังระบบคอมพิวเตอร์หรือส่วนแสดงค่าที่ต่อออกมาภายนอกเท่านั้น(๒) สายสัญญาณสำหรับสายดิน (Ground)๓.๑.๔สายสัญญาณจากส่วนชั่งน้ำหนักไปยังส่วนแสดงค่าที่ต่อออกมาภายนอก (Remote Display)ต้องไม่มีกล่องแยกสายหรืออุปกรณ์ใด ๆ ต่อพ่วง และสามารถตรวจสอบได้ง่าย๓.๑.๕ การแก้ไขดัดแปลงหรือเพิ่มเติมอุปกรณ์ใด ๆในส่วนชั่งน้ำหนักจะกระทำมิได้๓.๒เครื่องชั่งที่มีระบบคอมพิวเตอร์ต่อพ่วงระบบคอมพิวเตอร์ที่ต่อพ่วงกับส่วนชั่งน้ำหนักต้องเป็นไปตามข้อกำหนด ต่อไปนี้๓.๒.๑สายสัญญาณจากระบบคอมพิวเตอร์จะต้องต่อเข้ากับอุปกรณ์เชื่อมต่อสัญญาณของส่วนชั่งน้ำหนักเท่านั้น๓.๒.๒ ระบบคอมพิวเตอร์ต้องใช้สำหรับรับสัญญาณการชั่งจากส่วนชั่งน้ำหนักเท่านั้น๓.๒.๓[๓]ซอฟท์แวร์ (Software) ของคอมพิวเตอร์ต้องทำให้มีการแสดงผลการชั่งน้ำหนักที่มาจากส่วนชั่งน้ำหนักแสดงวัน เวลา และแสดงสถานที่ที่ทำการชั่งโดยการแสดงนั้นต้องเป็นการแสดงโดยตรงในขณะที่ทำการชั่งเท่านั้น และการแสดงวัน เวลาต้องแสดงเป็นปัจจุบัน และไม่สามารถแก้ไขผลการชั่งน้ำหนัก รวมทั้งการแสดงวัน เวลาและการแสดงสถานที่ที่ทำการชั่ง ที่แสดงไว้นั้นได้๓.๒.๔ ในกรณีที่มีการพิมพ์ผลการชั่งใบแสดงผลการชั่งอย่างน้อยต้องแสดงรายละเอียดดังนี้(๑) น้ำหนักรวม (น้ำหนักรถบรรทุกรวมกับน้ำหนักสินค้า)(๒) น้ำหนักรถบรรทุก(๓) น้ำหนักหักสิ่งเจือปน ความชื้น ฯลฯ (ถ้ามี)(๔) น้ำหนักสินค้า(๕) ลายมือชื่อผู้ชั่ง(๖) วัน เวลา และสถานที่ที่ทำการชั่ง๓.๒.๕[๔]เมื่อการชั่งแต่ละครั้งเสร็จสมบูรณ์แล้วให้ผู้ชั่งพิมพ์ผลการชั่งน้ำหนักและต้องมอบใบแสดงผลการชั่งน้ำหนักให้แก่บุคคลที่เกี่ยวข้องกับการชั่งทันทีข้อ ๔ ผู้ผลิตผู้นำเข้าส่วนชั่งน้ำหนักที่เป็นระบบดิจิทัลหรือผู้ผลิตเครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลซึ่งได้ติดตั้งและใช้เครื่องชั่งนั้นอยู่ก่อนประกาศนี้ใช้บังคับ ให้ส่งรายละเอียดข้อมูลของส่วนชั่งน้ำหนักทุกรุ่นให้สำนักงานกลางชั่งตวงวัดหรือสำนักงานสาขาชั่งตวงวัดทราบภายใน๙๐ วัน นับแต่วันที่ประกาศมีผลใช้บังคับข้อ ๕บรรดาเครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลที่ได้รับการตรวจสอบให้คำรับรองไว้แล้วก่อนประกาศนี้มีผลใช้บังคับให้เจ้าของหรือผู้ครอบครองเครื่องชั่งดังกล่าวต้องดำเนินการเพื่อให้ระบบคอมพิวเตอร์และซอฟแวร์ที่ติดตั้งใช้งานกับเครื่องชั่งนี้เป็นไปตามที่กำหนดไว้ในข้อ๓.๒ ภายใน ๑๘๐ วัน นับแต่วันที่ประกาศนี้มีผลใช้บังคับประกาศ ณ วันที่ ๒๕ ตุลาคม พ.ศ. ๒๕๔๔อดิชัย โพธารามิกรัฐมนตรีว่าการกระทรวงพาณิชย์ประกาศกระทรวงพาณิชย์เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๒) พ.ศ. ๒๕๕๔[๕]ประกาศกระทรวงพาณิชย์เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๓) พ.ศ. ๒๕๕๖[๖]ณัฐพร/จัดทำ๓ ตุลาคม ๒๕๕๖[๑] ราชกิจจานุเบกษาเล่ม ๑๑๘/ตอนพิเศษ ๑๑๐ ง/หน้า ๓/๕ พฤศจิกายน ๒๕๔๔[๒] ๓.๑.๑ ของ ๓.๑ ของข้อ ๓ แก้ไขเพิ่มเติมโดยประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๒) พ.ศ. ๒๕๕๔[๓] ๓.๒.๓ ของ ๓.๒ ของข้อ ๓ แก้ไขเพิ่มเติมโดยประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๓) พ.ศ. ๒๕๕๖[๔] ๓.๒.๕ ของ ๓.๒ ของข้อ ๓ เพิ่มโดยประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๓) พ.ศ. ๒๕๕๖[๕] ราชกิจจานุเบกษาเล่ม ๑๒๘/ตอนพิเศษ ๘๖ ง/หน้า ๔/๓ สิงหาคม ๒๕๕๔[๖] ราชกิจจานุเบกษาเล่ม ๑๓๐/ตอนพิเศษ ๑๒๒ ง/หน้า ๑๔/๒๓ กันยายน ๒๕๕๖